Ndwom yɛ adze bi ɔdze nkenyan ba nyimpa n’abrabɔ mu ma opuhin nyimpa no ma odzi dwuma soronko. Ghana ɔdwontonyi a ɔagye dzin yie,  Gladstorm Kwabena Akwaboah Jnr. a dowdowara frɛ no Akwaboah nam kwan soronko bi do dze ndwom dɛɛdɛw bi abɔto gua. No ndwom aɔdze ato gua no mu bi nye, Obiaa, Awerɛkyekyer, Posti me na pii a ɔkeka ho. Ndwom yi yɛ ndowm a ofi no mu ayɛ dze robɔ Ghana Black Star fo kyidɔm na ɔdze ahyɛ hɔn nkuran ma woeetum edzi konyim wɔ 2022 Qatar bɔɔlbɔ akansi a FIFA mpanyimfo ahyehyɛ no mu.
Dzin ɔda ndwom no do nye ‘’Bring Back the Love’’. Ndwom yi bɔto abɛɛfo ntentan yi do wɔ Fida, Fankwa 16, 2022. Nsɛm a ɔdwontonyi Akwaboah dze too gua nye dɛ, ɔyɛ adze Ghana Black Star bɔɔlbɔ kuw no botum edzi konyim wɔ wiadze nyinaa bɔɔlbɔ akansi no mu na dɛm ndwom a ɔdze abɔto gua yi bɔboa hɔn na ama hɔn nkuranhyɛ ma woeetum edzi konyim wɔ Qatar agokansi no mu na mpo dza a ɔkyɛn dɛm.
https://www.google.com/url?sa=t&rct=j&q=&esrc=s&source=video&cd=&cad=rja&uact=8&ved=2ahUKEwj52q3R-KT6AhWZ0oUKHVcwBDoQuAJ6BAgLEAU&url=https%3A%2F%2Fwww.youtube.com%2Fwatch%3Fv%3DpyAg70A_lBc&usg=AOvVaw0Tb2athYZkxRZ9tIath6Ae
Annso hɔ ara, ɔsanee ka dɛ, ber aso dɛ yɛsan dze ɔdɔ ba na obiara yɛ n’afamu dze ma yetum kenyan sumsum a nna nkyɛ ɔwɔ Ghana Black Star mu no ma ɔsan gyina ne nan do. Ndwom “Bring Back the Love” yɛ ndwom a ɔrohwɛhwɛ dɛ ɔbɔboa dowdow a hɔn enyi gye bɔɔlbɔ ho anaa wɔwɔ dɔ soronko ma bɔɔlbɔ wɔ wiadze afaanaa nyina na wɔtaa Ghana ekyir wɔ hɔn mpɛn anan a worukopue mu wɔ FIFA agokansi no mu no ma woeenya nkuranhyɛ. Tsema, ɔdɔ na kwan soronko a ɔafa do dze ndze ahyehyɛ ndwom no bɔboa atwe dowdowara ma wɔabɛtaa Ghana bɔɔbɔl kuw no ekyir.
Ghana adwontofo bi tse Kofi Kinaata, Frema Adunyame, Pope Skinny, Donzy, Fameye, na pii edzi kan akɔ abɛɛfo ntentan no do dze hɔn sɔpɔt akɛtaa ndwom “Bring Back the Love” ekyir. Iyi abɔ kwan ma dowdowara so dze ndwom “Bring Back the Love” reyɛ hɔn ho viidio dze roto abɛɛfo ntentan no do. Fankwa 23, 2022 mu no, Ghana na ɔnye Brazil besi anyɛnkofa akansi a ɔyɛ kwan soronko a wɔnam dze roboaboa hɔn ho akopue mu wɔ FIFA wiadze nyinaa agokansi no mu wɔ Qatar.
